
Teitl yr aseiniad: Gan ddefnyddio thema neu chwedl draddodiadol fel symbyliad, ystyriwch sut y galled ymgorffori y chwech maes dysgu a phrofiad a phedwar diben (Donaldson – Dyfodol Llwyddiannus) mewn dull integredig, traws-gwricwlaidd 
Gellir defnyddio’r thema ‘Affrica’ fel symbyliad er mwyn addysgu disgyblion cyfnod allweddol 2 o fewn y chwe maes dysgu a phrofiad a phedwar diben. Wrth ddefnyddio’r thema i ddysgu’n drawsgwricwlaidd, caniatâ nifer o wahanol gyfleoedd i ffocysu ar wahanol bynciau a meysydd dysgu a phrofiad, a byddai’n ehangu dealltwriaeth a gwybodaeth y disgyblion. Honnir Janes (2014), “A cross-curricular approach deepens and secures learning by allowing pupils to demonstrate understanding through using transferable knowledge and skills in a variety of contexts” (Janes, 2014, p.20). Noda Barnes (2015) fod dulliau trawsgwricwlaidd yn medru gorgyffwrdd a’i gilydd ac ar gyfer rhai prosiectau byddai mwy nag un dull yn cael ei defnyddio. Mae pob dull yn unigryw gan fod ganddynt nodau a chryfderau gwahanol sy’n ffocysu ar bethau gwahanol. Er mwyn addysgu’r disgyblion am Affrica yn drawsgwricwlaidd, gellir defnyddio nifer o ddulliau trawsgwricwlaidd, megis hierarchaidd, thema seiliedig a rhyng ddisgyblaethol. Byddai’r tri dull yn galluogi disgyblion i wneud cynnydd mewn o leiaf dau bwnc, datblygu eu meddwl creadigol a chreu cysylltiadau rhwng y pynciau.
Mae’r cwricwlwm presennol yn galluogi athrawon a darpar athrawon i ddysgu’n drawsgwricwlaidd, ac fe fydd cwricwlwm Donaldson hefyd yn caniatáu dysgu trawsgwricwlaidd. Nodir yn Donaldson (2015) enghreifftiau o sut mae gwahanol feysydd dysgu yn gysylltiedig, byddai hyn yn hwyluso dysgu’n drawsgwricwlaidd i athrawon.  Bydd cysylltiadau rhwng y maes dysgu a phrofiad Celfyddydau mynegiannol gydag elfennau o’r maes dysgu a phrofiad Gwyddoniaeth a thechnoleg, a’r maes dysgu Dyniaethau. Gall cysylltiadau eraill cael eu gwneud rhwng y Maes Dysgu a Phrofiad Iechyd a lles a’r Meysydd Dysgu a Phrofiad y Celfyddydau Mynegiannol ac ieithoedd, llythrennedd a chyfathrebu. Gan nad yw’r maes dysgu Iechyd a lles yn bodoli yn y cwricwlwm presennol, fe fydd yn rhoi cyfle i athrawon arbrofi gyda gwahanol weithgareddau yn y maes a’u cysylltu gyda meysydd dysgu eraill. Creda Donaldson (2015) fod “angen i blant a phobl ifanc brofi lles cymdeithasol, emosiynol a chorfforol er mwyn ffynnu a llwyddo yn eu haddysg.” (Donaldson, 2015, p.45)
Gellir cysylltu nifer o bynciau wrth ddefnyddio’r thema Affrica i ddysgu’n drawsgwricwlaidd. Yn y maes dysgu a phrofiad celfyddydau mynegiannol gellir defnyddio dawns neu gerddoriaeth Affricanaidd er mwyn cyfansoddi a chreu cân neu rap syml er mwyn i’r plant ddysgu a chofio patrymau iaith neu fathemateg megis, treigladau neu dablau lluosi. Gallai’r plant gael cyfle i gyfansoddi patrwm rhythm neu alaw drwy ddefnyddio offerynnau ond i ddefnyddio drwm Affricanaidd er mwyn curo rhythm pendant, er mwyn cysylltu gyda’r thema. Byddai hyn yn caniatáu i’r plant arwain y gweithgaredd sy’n cysylltu â’r dull trawsgwricwlaidd oportiwnistaidd. Fel dywed Donaldson (2015), darpara’r celfyddydau mynegiannol gyfleoedd i ddisgyblion “ymchwilio, mireinio a chyfleu syniadau, gan ddefnyddio’r meddwl, y dychymyg a’r synhwyrau mewn ffordd greadigol.” (Donaldson, 2015, p.43) Amlygodd Edwards (2009) pedwar prif reswm dros ddysgu cerddoriaeth sef, “Mental capacity and intellect, Mastery of the physical self, Development of the affective aspect, Development of creativity.” (Edwards, 2009, p.10) Trwy astudio darn o waith celf gan artist o Affrica neu artist Affricanaidd gall y disgyblion ddysgu am dechnegau unigryw sydd gan artistiaid o Affrica, ymchwilio i weld oes rhywbeth penodol yn dylanwadu ar eu gwaith neu’n eu hysbrydoli. Gall y disgyblion gael cyfle i greu darlun eu hun wrth wrando ar gerddoriaeth Affricanaidd, byddant yn tynnu llun o’r hyn sy’n dod i’w meddwl wrth wrando ar y gerddoriaeth neu beth mae’r gerddoriaeth yn eu hatgoffa o. Fel dywed Wilkinson and Ballin:
Studying works of art enables pupils to understand that different people see and interpret the world around them in a variety of ways. It also supports pupils in developing their own views (Wilkinson and Ballin, 2016, p.26).
I gyd fynd gyda’r elfen greadigol gallai’r plant ddylunio a chreu ardal y tu allan wrth greu cartref fel y rhai yn Affrica. Byddai hyn yn cysylltu â’r pwnc Dylunio a Thechnoleg ac yn rhoi cyfle iddynt gyd-weithio a rhannu syniadau, meddwl am y gwahanol ddefnyddiau sydd angen, cynllunio’n ofalus, datblygu eu dychymyg, defnyddio sgiliau rhifedd i wneud mesuriadau, a gwerthuso eu cynnyrch. Byddai’r profiad yma’n mynd law yn llaw â phedwar diben Donaldson (2015) wrth iddynt fod yn unigolion hyderus a mentrus. Wedi iddynt greu’r cynnyrch byddant yn medru ei ddefnyddio er mwyn chwarae rôl a chael profiad o’r math o gartrefi sydd gan bobl yn Affrica. Galluoga hyn iddynt roi pethau mewn i bersbectif a chymharu eu cartrefi nhw gyda’r hyn maent wedi eu hadeiladu sy’n debyg i gartrefi yn Affrica.  Honnir Barnes (2007), “Everything which surrounds us in the physical world can be seen and understood from multiple perspectives.” (Barnes, 2007, p.1)
Wrth iddynt ddysgu am y math o gartrefi sydd gan bobl Affrica, cysyllta hyn gyda’r Maes dysgu a phrofiad Dyniaethau. Noda Donaldson (2015) fod y Maes dysgu a phrofiad dyniaethau yn cynnig cyfleoedd i blant ddysgu am bobl, lle, amser a chred. O ganlyniad gallant ddysgu am economi, hanes, cymdeithas, gwleidyddiaeth a daearyddiaeth mewn cyd-destun megis Affrica. Mae’r maes dysgu hefyd yn caniatáu’r disgyblion i fod yn rhan o drafodaethau am y pwnc wrth ffocysu ar elfennau megis crefydd a chredoau. Gellir dysgu am fywyd yn Affrica drwy ddefnyddio Dol Persona er mwyn cyfarwyddo â thraddodiadau a dathliadau. Yn y cwricwlwm newydd caiff Addysg Grefyddol ei gynnwys yn y maes dysgu a phrofiad hwn, pwrpas y pwnc yw sicrhau fod disgyblion yn “meithrin parch a dealltwriaeth o wahanol fathau o grefydd dros amser ac mewn gwahanol gymdeithasau.” (Donaldson, 2015, p.46)
I fynd law yn llaw gyda’r Maes dysgu a phrofiad dyniaethau, gall y plant ddysgu ac ymchwilio i’r gylched dŵr sy’n cysylltu â’r Maes dysgu a phrofiad Gwyddoniaeth a thechnoleg. Wedi dysgu am y gylched ddŵr byddai’n medru arwain at y diffyg dŵr, sychder a llygredd sydd i’w gael yn Affrica. Cysyllta hyn gyda’r Maes dysgu a phrofiad Iechyd a lles wrth i’r athro eu haddysgu am y diffyg adnoddau sydd yn Affrica a gallai effeithio ar eu hiechyd. Er enghraifft, diffyg offer a meddygaeth, dim digon o ysbytai, fod rhaid i bobl sy’n mynd ar daith i’r Affrig gael brechiadau cyn iddynt fynd yno oherwydd afiechydon megis Malaria oherwydd y mosgitos.  
Testun arall sy’n cael sylw gan y Maes dysgu a phrofiad dyniaethau yw Masnach Deg. Wrth addysgu’r disgyblion am Fasnach Deg mae’n croesawu sawl Maes dysgu a phrofiad arall. Gellir cysylltu cefndir y wlad er mwyn iddynt gael gwell darlun o’r math o wlad ydyw, er enghraifft, poblogaeth, ffermio, ysgolion, gwahaniaeth amser, tueddiad tywydd. Wrth ffocysu ar ffermwyr Masnach Deg byddant yn medru cysylltu â’r Maes dysgu a phrofiad Mathemateg a rhifedd wrth iddynt gymharu prisiau cynnyrch Masnach Deg gyda rhai sydd ddim. Gallant ymchwilio mwy am Fasnach Deg wrth ddefnyddio technoleg neu erthyglau papur newydd er mwyn dysgu mwy am daith cynnyrch Masnach Deg, megis taith y Fanana. Wedi hynny, byddant yn medru creu bwrdd stori am y daith neu ysgrifennu cerdd er mwyn iddynt ymarfer a datblygu eu sgiliau llythrennedd ac iaith. Gallant gynnal trafodaeth ddosbarth ar lafar er mwyn lleisio eu barn ynglŷn â’r prisiau mae’r ffermwyr yn cael eu talu am y cynnyrch. Mae’r testun yma’n medru rhoi sylw i’r Meysydd dysgu Ieithoedd a Mathemateg a rhifedd wrth iddynt ddefnyddio eu sgiliau iaith wrth ddarllen, ysgrifennu ac ar lafar, a’u sgiliau Mathemateg wrth ddatrys problemau, ymarfer dweud yr amser ayyb. Maent hefyd yn cysylltu â’r Fframwaith Llythrennedd a rhifedd, a’r Fframwaith Cymhwysedd Digidol. Noda Estyn (2017):
Mewn llawer o ysgolion cynradd yr ymwelwyd â nhw, mae arweinwyr yn mabwysiadu dull thematig o gyflwyno’r dyniaethau. Ar draws yr ysgolion hyn, mae amrywiad o ran cwmpasu ehangder a manylder themâu (Estyn, 2017, p.15).
Er mwyn ehangu sgiliau iaith y disgyblion yn y Maes dysgu Ieithoedd, Llythrennedd a chyfathrebu, gall y plant ddysgu cyfarchion a geiriau syml, megis, dyddiau’r wythnos, misoedd y flwyddyn. Gallant wneud hyn yn Gymraeg, Saesneg ac yn Swahili, gan mai dyna yw’r iaith fwyaf poblogaidd yn Affrica er bod sawl iaith yn cael eu siarad yno. Gellir ail-adrodd yr eirfa bob dydd yn ystod y tymor a chael gair y dydd er mwyn iddynt ymgyfarwyddo â’r eirfa. Byddai defnyddio cân yn opsiwn da o ddysgu’r eirfa gan fod alawon a phatrymau rhythm yn helpu i ddysgu geiriau ar y cof.
Erbyn diwedd tymor, y gobaith yw y byddai’r disgyblion yn medru ffurfio brawddegau Swahili syml. O ganlyniad, byddan nhw’n medru cynnal cyfweliad dros Skype neu Facetime gyda disgyblion allan mewn Ysgol yn Affrica, efallai byddai’r ysgol honno yn ysgol sydd mewn partneriaeth gyda’i hysgol nhw. Byddai hyn yn eu galluogi i ymarfer eu sgiliau iaith ar lafar, cymdeithasu a dysgu am fywyd plentyn arall ar draws y byd. Galluoga hyn iddynt ddysgu mwy am fywyd yn yr ysgol a pha mor wahanol mae ysgolion yn Affrica i gymharu â Chymru. 
Gan y byddai’r disgyblion wedi dysgu am dueddiad tywydd Affrica yn y gwersi Daearyddiaeth, gallant ysgrifennu sgript er mwyn iddynt greu rhaglen tywydd mewn grwpiau bach. Byddai rhaid iddynt gyd-weithio wrth drafod syniadau ac ymarfer a datblygu sgiliau iaith wrth iddynt ysgrifennu sgript ar gyfer y recordiad. Gall y disgyblion gael cyfle i ddefnyddio’r sgrin werdd er mwyn defnyddio offer technoleg ac iMovie wrth iddynt chwarae rôl wrth ffilmio eu rhaglen tywydd. Cysyllta hyn gyda’r Maes dysgu a phrofiad gwyddoniaeth a thechnoleg, ac maent hefyd yn datblygu sgiliau yn ôl y fframwaith cymhwysedd digidol. Gweler arfer dda o hyn yn Ysgol Gymraeg Aberystwyth pan gafodd eu gwaith thema nhw effaith lwyddiannus ar y disgyblion yn enwedig wrth i’r bechgyn ddangos brwdfrydedd. Noda Estyn (2016) fod “y cyfleoedd ehangach i ddisgyblion weithio mewn grwpiau ac i chwarae rôl yn fodd iddynt ddatblygu mewn hyder a sicrhau cyfleoedd iddynt berfformio mewn cyd-destun Cymreig.” Datblygodd medrau TGCh y disgyblion wrth iddynt ddefnyddio’r offer digidol, paratoi cyflwyniadau electronig a defnyddio sgrin werdd, a hynny gan fod “parodrwydd y disgyblion a’r staff i fentro a defnyddio rhaglenni newydd wedi cyfoethogi eu medrau cyfrifiadurol ar draws yr ysgol.” (Estyn, 2016, pp.3-4)  
Er mwyn darparu addysg gyfoethog wrth ddysgu’n drawsgwricwlaidd, rhaid cynllunio’n fanwl o flaen llaw a sicrhau fod eich dewis o thema yn addas ar gyfer dysgu’n drawsgwricwlaidd. Dylid meddwl am ddyfnder a chydbwysedd cwricwlaidd, y cysylltiad rhwng meysydd dysgu/pynciau, monitro amcanion dysgu, sicrhau cynnydd a chysylltu’r pynciau o fewn y thema. Gweler fod dysgu’n thematig yn llwyddo orau pan fod yr athrawon yn dod at ei gilydd i gynllunio, enghraifft dda o ysgol sy’n dysgu’n thematig yw Ysgol Gynradd Rhiwbana. Noda Estyn (2017) “mae staff wedi datblygu a mireinio dull thematig ysgol gyfan yn barhaus wrth iddynt gyflwyno’r cwricwlwm.” (Estyn, 2017, p.16) Caiff y staff amser penodol er mwyn ymchwilio a thrafod er mwyn sicrhau fod adnoddau pwrpasol ganddynt i gefnogi’r cwricwlwm. Rhaid ystyried llais y plentyn wrth gynllunio ac mae llawer o’r dysgu’n cael ei wneud y tu allan i’r ystafell ddosbarth, gan ei fod yn cynnig cyfleoedd diddorol sy’n “creu profiadau dilys ac mae disgyblion yn ymgysylltu’n fwy â’u dysgu.” (Estyn, 2017, p.17) Wrth i staff yr ysgol strwythuro’r cwricwlwm i gyd-fynd â’r themâu, caiff medrau llythrennedd a rhifedd a TGCh y disgyblion eu datblygu yng nghyd-destun y themâu. Noda Estyn (2017) fod y “cynllunio ar gyfer datblygu medrau meddwl yn effeithiol iawn trwy weithgareddau a chyfleoedd ac ystyrir yn ofalus.” (Estyn, 2017, p.16) Mae dull yr ysgol “o gynllunio’r cwricwlwm yn ennyn diddordeb disgyblion ac yn creu dysgwyr annibynnol, sydd wedi eu cymell yn dda.” Wrth iddynt gael profiadau eang mae’n “sicrhau bod dysgwyr yn hynod lythrennog a rhifog a chanddynt safonau da iawn o gymhwysedd digidol, tra bod ganddynt ddealltwriaeth o gysyniadau allweddol mewn hanes a daearyddiaeth ar yr un pryd.” (Estyn, 2017, p.17)
Er bod dysgu’n drawsgwricwlaidd yn llwyddo yn y rhan fwyaf o ysgolion, mae rhai yn dadlau na ddylai athrawon ddysgu’n drawsgwricwlaidd. Rhaid i athrawon fod yn wybodus am y thema er mwyn ei ddysgu’n llwyddiannus ar draws y cwricwlwm. Yn ôl tacsonomeg Barnes, gall defnyddio dulliau trawsgwricwlaidd godi hyder athrawon wrth iddynt addysgu pynciau sydd ddim mor adnabyddus iddynt. Dywed Barnes (2015) wedi iddo ymweld ag ysgolion ar draws y Deyrnas Unedig mae’n argymell yn fawr fod rhaid i athrawon gymhelli ddisgyblion er mwyn sicrhau dysgu effeithiol gydol oes. Dywed rhai bod dysgu’n drawsgwricwlaidd yn medru cynorthwyo i godi safonau gan nad yw disgyblion yn sylweddoli ei bod yn gwneud ymarferion i helpu gyda’u cynnydd mewn pwnc arall, megis, canu mewn gwers cerdd er mwyn ymarfer eu treigladau. Ar y llaw arall, mae dysgu’n drawsgwricwlaidd yn gallu bod yn anoddach i athrawon gadw cofnod o gynnydd plant mewn un pwnc penodol. Wrth ddysgu’n drawsgwricwlaidd mae’n galluogi disgyblion i ddefnyddio eu sgiliau’n fwy aml, er enghraifft defnyddio sgiliau rhifedd i ddatrys problemau mewn gwersi cerdd neu ddylunio a thechnoleg, nid dim ond mewn gwersi Mathemateg.
Credaf fod y thema Affrica yn llwyddiannus er mwyn dysgu’n drawsgwricwlaidd, gan ei fod yn agor nifer o ddrysau gwahanol i’r disgyblion i allu dysgu am sawl peth mewn gwahanol ffyrdd. Mae’n medru adeiladu eu profiadau a’u sgiliau, yn ogystal â dysgu sgiliau newydd ac ehangu eu gwybodaeth a dealltwriaeth. Fel dywedodd Janes:
It is so important to give children opportunities to make numerous links between things that they encounter on a regular basis, and hence why teaching in a cross-curricular way through stimulating resources is crucial for higher-quality learning to take place (Janes, 2014, p.19).

